হোপ জাহরেন পেশায় একজন ভূ-জীববিজ্ঞানী, লেখক হিসেবে তাঁর রয়েছে সেই দুটি গুণ নবোকফ যা যে-কোনো লেখকের জন্য অপরিহার্য বিবেচনা করতেন : ‘কবির মিতাচার ও নির্ভুলতা এবং বিজ্ঞানীর কল্পনাশক্তি’। ল্যাব গার্ল নামক এই স্মৃতিকথায় তিনি একটি বৈজ্ঞানিক আবিষ্কারের অভিজ্ঞতার কথা বর্ণনা করেছেন, কিন্তু যে-ভাষায় তা বর্ণিত হয় তাতে রয়েছে এমন এক তড়িৎপৃষ্ঠ উত্তেজনা যা একই সঙ্গে কবির মিতাচার ও বিজ্ঞানীর কল্পনাশক্তি দ্বারা নির্মিত। এই দুই গুণের সমন্বিত ব্যবহারে তাঁর রচনা হয়ে উঠেছে স্বাদু ও সুন্দর। তাঁর গদ্যের ভিতে রয়েছে লম্বা প্রস্তুতি নিয়ে সম্পাদিত বৈজ্ঞানিক পরীক্ষা-নিরীক্ষার জন্য অপরিহার্য যে শৃঙ্খলা ও ধৈর্য, এবং মাঠ পর্যায়ের কাজের কর্মনিষ্ঠতা ও আবিষ্কারের আনন্দ। এই বইয়ে তিনি জীববিজ্ঞানের যে-আবিষ্কারের গল্পটি বলেছেন, তা একদিকে বৈজ্ঞানিক আবিষ্কার প্রক্রিয়ার অন্তরঙ্গ বিবরণ, অন্যদিকে এটি ভেষজ প্রজাতির অজ্ঞাত জীবনের গোপন কাহিনির নির্ভরযোগ্য একটি গাইড বুক। বস্তুত, এই বইটি উদ্ভিদতত্ত্বের জন্য ঠিক তাই করবে, যা স্টিফেনগুল্ডের লেখা গ্রন্থসমূহ পক্ষীবিজ্ঞানের জন্য করেছিল।